Kanada terma jamoasi Torontoda bo‘lib o‘tgan xokkey bo‘yicha jahon finalining 2-uchrashuvida ham Yevropa terma jamoasini mag‘lub etdi. Uchrashuv 2:1 hisobida yakunlandi. Yevropaliklar Zdeno Xaraning 7-daqiqada kiritgan shaybasidan keyin uchrashuvning deyarli oxirigacha hisobda oldinda bordilar. Biroq kanadaliklar uchrashuv tugashiga 2-daqiqa qolganda avval hisobni tenglashtirib, so‘ngra oxirgi daqiqada g‘alaba golini kiritishga muvaffaq bo‘lishdi. Bunda shaybalarni ko‘pchilikda Berjyeron (58-daq.) va kamchilikda Bred Marshan (60-daq.) kiritdilar. Finalning 1-uchrashuvida ham kanadaliklarning qo‘li baland kelgandi (3:1). Shu tariqa, "zarang yaproqlar" 2016 yilgi jahon kubogi sohibiga aylandilar. Xokkey bo‘yicha jahon kubogi. Final. 2-uchrashuv Yevropa — Kanada — 1:2 (1:0, 0:0, 0:2) 1:0 — Xara (Sekera, Nilsen) — 06:26. 1:1 — Berjyeron (Berns, Krosbi) — 57:07 GB. 1:2 — Marshan (Teyvz, Petrandjyelo) — 59:16 GM.